stanford-oval/wikipedia huggingface dataset:
Vapaa pudotus

| Vapaa pudotus |
| --- | --- |
Tyyli:  Draama, Komedia
Kestoaika:  10×45 minuuttia
Luoja(t):  ohjaus Janne Kuusi, Aleksi Salmenperä
Pääosissa:  Teijo Eloranta, Sari Havas, Jarmo Hyttinen, Kirsti Kuosmanen, Outi Mäenpää, Tiina Pirhonen, Mikael Rejström, Simo Routarinne, Sari Siikander, Elina Stirkkinen, Kari-Pekka Toivonen, Tobias Zilliacus
Alkuperämaa:  Suomi
Verkko:  MTV3
Esitetty:  7. huhtikuuta 2002 – 15. kesäkuuta 2002
Jaksoja:  10
Aiheesta muualla
IMDb 
Vapaa pudotus on suomalainen draama- ja komediasarja, jossa on kymmenen noin 45 minuutin jaksoa: "Kaikki hyvin", "Turon baari", "Jäänmurtajat", "Taide", "X", "Ei yhtään onnellista päivää", "Home sweet home", "Iloinen talo", "www.blowyourheadoff.com" ja "Kertaus".
Vapaa pudotus perustuu teatteriryhmä Stella Polariksen näyttelijöiden improvisaatiometodilla tuottamiin tarinoihin. Sarja sai useita palkintoja, muun muassa Venla-palkinnot vuoden 2002 paras televisioelokuva ("Turon Baari") ja vuoden 2002 paras naisnäyttelijä (Tiina Pirhonen jaksosta "Kaikki hyvin"), Tampereen elokuvajuhlien Risto Jarva -palkinnon ("Turon Baari") sekä KOURA-palkinnon vuoden 2002 parhaasta tv-draamasta.
Koko sarja julkaistiin marraskuussa 2006 kolmelevyisenä DVD-boksina, jossa on sarjan lisäksi kunkin osan making of.
Aiheesta muualla

Vapaa pudotus Elonetissä: Kaikki hyvin · Turon baari · Jäänmurtajat · Taide · X · Ei yhtään onnellista päivä · Home sweet home · Iloinen talo · www.blowyourheadoff.com · Kertaus
Vasili Jaroslavitš

Vasili Jaroslavitš
Vasili Jaroslavitš (ven. Василий Ярославич;  1241 – tammikuu 1276) oli Vladimirin suuriruhtinas vuosina 1272–1276. Vasili oli edeltäjänsä Jaroslav III:n nuorin poika.  Hän oli kuollessaan 35-vuotias.
| 0 | 1 | 2 | 3 |
| --- | --- | --- | --- |
|  | Edeltäjä: Jaroslav III | Vladimirin suuriruhtinas 1272–1276 | Seuraaja: Dmitri Aleksandrovitš |
Udzima wa ya Masiwa

”Udzima wa ya Masiwa” (”Suurten saarien liitto”) on Komorien kansallislaulu. Laulu otettiin käyttöön maan itsenäistyessä 1978. Sen on sanoittanut Said Hachim Sidi Abderemane, joka myös sävelsi musiikin yhdessä Kamildine Abdallahin kanssa. Laulusta on olemassa shimasiwan- ja ranskankieliset versiot. Laulussa mainitaan neljä saarta, joista Mayotte kuuluu nykyään Ranskalle.
Laulu eri kielillä > Shimasiwan kielisen version translitteraatio

I béramu isi pépéza  

i nadi ukombozi piya 

i daula ivénuha 

tasiba bu ya i dini voya trangaya hunu Komoriya 

Narikéni na mahaba ya huveindza ya masiwa
yatruwasiwa Komoro damu ndzima 

wasiwa Komoro dini ndzima

Ya masiwa radzali wa

ya masiwa yarileya

Mola né ari sayidiya

Narikéni ha niya

riveindzé uwataniya

Mahaba ya dine na duniya.

I béraba ya huveindzar ya masiwa.
mu isi pépéza

rang mwési sita wa Zuiye

i daula ivénuha

zisiwa zatru zi pangwi ha

Maoré na Nzuani, Mwalina Ngaziya

Narikéni na mahaba.
Laulu eri kielillä > Ranskankielinen versio

Au faîte le Drapeau flotte 

Apelle a là Liberté totale. 

La nation apparaît, 

Force d'une meme religion au sein des Comores. 

Vivons dans l'amour rèciproque dans nos îles.
Les Comoriens issue de même sang, 

Nous embrassons la même idéologie réligieuse. 

Les îles où nous somme nés!! 

Les îles qui nous ont prodigués la bonne éducation. 

Dieu ya apporté son aide. 

Conservons notre unité pour l'amour de la patrie, 

Amour pour la réligion 

Et pour l'évolution.
Au faîte le Drapeau flotte 

Depuis le 6 du mois de Juillet 

La nation apparaît, 

Les îles devenues souveraines; 

Maore - N'Dzouani - Mouwali - et N'Gazidja. 

Gardons notre amour pour les îles.
Laulu eri kielillä > Epävirallinen käännös englanniksi

The flag is flying,

Announcing complete independence;

The nation rises up

Because of the faith we have

In this our Comoria.
Let us always have devotion

To love our Great Islands.

We Comorians are of one blood,

We Comorians are of one faith.
On these Islands we were born,

These Islands brought us up.

May God always help us;

Let us always have the firm resolve

To love our fatherland,

Love our religion and the world.
The flag is flying.

From the Sixth of July

The Nation rises up;

Our Islands are lined up.

Maori and Anzuan, Moheli and Comore,

Let us always have devotion

To love our Great Islands.
Aiheesta muualla

Kuuntele Komorien kansallislaulu
USS Princeton (CVL-23)

| USS Princeton (CVL-23) |
| --- | --- |
 USS Princeton
Aluksen vaiheet
Rakentaja:  New York Shipbuilding Corporation
Kölinlasku:  2. kesäkuuta 1941
Laskettu vesille:  18. lokakuuta 1942
Palveluskäyttöön:  25. helmikuuta 1943
Loppuvaihe:  upposi 24. lokakuuta 1944 Leytenlahden taistelussa
Tekniset tiedot
Uppouma:  13 000 t
Pituus:  189,7 m
Leveys:  33,3 m
Syväys:  7,9 m
Nopeus:  31 solmua
Miehistöä:  1 569
Aseistus
Aseistus:  45 lentokonetta 22 × Bofors 40 mm 16 × Oerlikon 20 mm
USS Princeton (runkonumero CVL-23) oli Yhdysvaltain laivaston Independence-luokan lentotukialus, joka upposi Leytenlahden taistelussa 24. lokakuuta 1944.
Köliä laskettaessa laivasta piti tulla kevyt risteilijä USS Tallahassee. Ennen vesille laskua se päätettiin muuttaa tukialukseksi, jolloin se sai uuden nimen Princeton ja runkonumeron CVL-23.
Valmistus

Alus tilattiin New York Shipbuilding Corporationilta Camdenista New Jerseystä, missä köli laskettiin 2. kesäkuuta 1941 kevyenä risteilijänä USS Tallahassee. Alus luokiteltiin lentotukialukseksi 16. helmikuuta 1942 ja nimettiin 31. maaliskuuta Princetoniksi. Alus laskettiin vesille 18. lokakuuta kumminaan Harold Doddsin puoliso ja se otettiin palvelukseen 25. helmikuuta 1943 Philadelphiassa ensimmäisenä päällikkönään George R. Henderson.
Aiheesta muualla

Wikimedia Commonsissa on kuvia tai muita tiedostoja aiheesta .
HistoryNet.com:Eyewitness to Tragedy: Death of USS Princeton - May '97 World War II Feature
Independence-luokan lentotukialukset
Töyhtösiepparit

| Töyhtösiepparit |
| --- | --- |
 Töyhtösieppari (Mitrephanes phaeocercus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Töyhtösiepparit Mitrephanes  Coues, 1882
Katso myös
   Töyhtösiepparit Wikispeciesissä   Töyhtösiepparit Commonsissa 
Infobox OKNimi-testi OK: 
Töyhtösiepparit (Mitrephanes) on tyrannien heimoon kuuluva lintusuku.
Töyhtösieppareihin (Mitrephanes) kuuluvia lajeja

Oliivitöyhtösieppari (Mitrephanes olivaceus)
Töyhtösieppari (Mitrephanes phaeocercus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Mitrephanes (englanniksi)
Ulujul

Ulujul (ven. Улу́юл) on Obin vesistöön kuuluvan Tšulymin sivujoki Tomskin alueella Venäjällä. Se virtaa kohti länttä Länsi-Siperian alangon kaakkoisosassa. Joen pituus on 411 kilometriä ja valuma-alueen laajuus 8 450 neliökilometriä.
Ulugʻbek Rashitov

| Mitalit> Maa:   Uzbekistan.Miesten taekwondo. Olympialaiset  | Mitalit> Maa:   Uzbekistan.Miesten taekwondo. Olympialaiset  | Mitalit> Maa:   Uzbekistan.Miesten taekwondo. Olympialaiset  | Maa:   Uzbekistan> Miesten taekwondo. |
| --- | --- | --- | --- |
|  Kultaa | Tokio 2020 | 68 kg |  |
Ulugʻbek Ismatullaevich Rashitov (23. maaliskuuta 2002) on uzbekistanilainen taekwondoin ja olympiavoittaja.
Rashitov voitti juniori-ikäisten Aasian-mestaruuden vuonna 2017 ja 2019, MM-pronssia 2018 ja nuorten olympialaisten hopeaa 2018. Ensimmäisen kerran aikuisten kilpailuissa Rashitov kilpaili vuonna 2019. Ensimmäisen aikuisten turnausvoiton hän saavutti vuonna 2021 Turkin avoimessa turnauksessa. Tokion olympialaisissa Rashitov kilpaili 68 kg sarjassa. Hän voitti ensimmäisellä kierroksella malilaisen Seydou Fofana 38–17 ja toisella kierroksella eteläkorealaisen Lee Dae-hoonin 21–19. Puolivälierissä Rashitov voitti puolivälierissä iranilaisen Mirhashem Hosseinin 34–22 ja välierissä bosniahertsegovinalaisen Nedžad Husićin. Loppuottelussa Rashitov voitti brittiläisen Bradly Sindenin 34–29. Mitali oli samalla Uzbekistanin ensimmäinen kultamitali taekwondossa.
Töyhtötapakulo

| Töyhtötapakulo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Rhinocrypta
Laji::  lanceolata
Kaksiosainen nimi
 Rhinocrypta lanceolata  (I. Geoffroy Saint-Hilaire, 1832) 
Alalajit
 R. l. lanceolata  R. l. saturata 
Katso myös
   Töyhtötapakulo Wikispeciesissä   Töyhtötapakulo Commonsissa 
Infobox OKNimi-testi OKIUCN-testi OK: 
Töyhtötapakulo (Rhinocrypta lanceolata) on tapakuloihin kuuluva lintulaji. Lajia tavataan Etelä-Amerikassa.
Koko ja ulkonäkö

Töyhtötapakulo kasvaa 21–22 cm pitkäksi. Sukupuolet muistuttavat toisiaan ulkonäöltään. Lajin päälaen töyhtö ja niska ovat punertavan ruskat ja valkoviiruiset. Selkä ja siivet ovat ruskeat. Töyhtötapakulon rinta on harmaa ja vatsa sekä kyljet punaruskeat.
Levinneisyys ja elintavat

Töyhtötapakulo elää Boliviasta Argentiinaan ulottuvalta alueella. Lajin elinympäristöä ovat kuivahkot metsät ja pensaikot. Lintu rakentaa katetun pallomaisen pesän heinistä ja puunkuoresta ja naaras munii kaksi munaa. Töyhtötapakulon ravintoa ovat enimmäkseen hyönteiset, mutta se syö lisäksi hedelmiä.
United Airlinesin lento 585

| United Airlinesin lento 585 |
| --- | --- |
 Onnettomuuskone N999UA kuvassa vasemmalla.
Yhteenveto
Päivämäärä:  3. maaliskuuta 1991
Onnettomuustyyppi:  tekninen virhe, maahansyöksy
Tapahtumapaikka:  Colorado Springs, Colorado, Yhdysvallat
 :  38°44′09.4″N, 104°42′42.4″W
Lähtöpaikka:  Peorian kansainvälinen lentoasema, Peoria, Illinois, Yhdysvallat
Välilaskupaikka:  Quad Cityn kansainvälinen lentoasema, Rock Islandin piirikunta, Illinois, Yhdysvallat Stapletonin kansainvälinen lentoasema, Denver, Colorado, Yhdysvallat
Määränpää:  Coloradon Springsin lentoasema, Colorado, Yhdysvallat
Kuolleita:  25
Loukkaantuneita:  0
Eloonjääneitä:  0
Lentokone
Konetyyppi:  Boeing 737-291
Lentoyhtiö:  United Airlines
Rekisteritunnus:  N999UA
Matkustajia:  20
Miehistöä:  5
United Airlinesin lento 585 oli normaali reittilento Yhdysvaltojen Denveristä Colorado Springsiin 3. maaliskuuta 1991. Koneen laskeutuessa sen peräsin juuttui ääriasentoon, ja kone syöksyi maahan. Koneessa oli viisihenkinen miehistö ja 20 matkustajaa, ja kaikki koneessa olleet kuolivat.
Tausta

Onnettomuuskone oli malliltaan Boeing 737-291, rekisteritunnukseltaan N999UA ja valmistenumeroltaan 22742. Se oli valmistunut toukokuussa 1982, ja siirtynyt United Airlinesille kesäkuussa 1986. Koneella oli lennetty onnettomuuspäivään mennessä 26 050 tuntia ja 19 734 lentoa. Se oli varustettu kahdella Pratt & Whitneyn JT8D-17-suihkuturbiinimoottorilla.
Lennon kapteeni oli iältään 52-vuotias, ja hän oli ollut yhtiön palveluksessa toukokuusta 1969. Hänellä oli yhteensä 9 902 tunnin lentokokemus, josta 1 732 onnettomuuskonetyypillä. Niistä 891 hän oli lentänyt kapteenina. Perämies oli iältään 42-vuotias, ja hän oli liittynyt yhtiölle marraskuussa 1988. Hänellä oli yhteensä 3 903 tunnin lentokokemus, josta 1 077 onnettomuuskonetyypin perämiehenä. Molempien lentäjien lupakirjat ja terveystarkastukset olivat ajan tasalla.
Tapahtumat

United Airlinesin lento 585 oli Yhdysvaltain reittilento Peorian kansainväliseltä lentoasemalta Coloradon Springsin lentoasemalle. Sen laskeutui kaksi välilaskua Molinessa ja Denverissä. Jälkimmäisestä se nousi kello 9.23 mukanaan 20 matkustajaa ja viisi miehistön jäsentä.
Lennon tuli tehdä visuaalinen lähestyminen kiitotielle 35. Kone kääntyi oikealle täysin yllättäen sen lentäessä noin 300 metrin korkeudella, ja se syöksyi maahan 6,4 kilometrin päässä lentoasemalta. Kaikki koneessa olleet kuolivat.
United (Marvin Gayen ja Tammi Terrellin albumi)

| United Marvin Gaye ja Tammi Terrell |
| --- | --- | --- |

Studioalbumin tiedot
 Äänitetty : 1967
 Julkaistu: 29. elokuuta 1967
 Tuottaja(t): Johnny Bristol Hal Davis Harvey Fuqua Berry Gordy
 Tyylilaji: rhythm and blues, soul
 Kesto: 33.36
 Levy-yhtiö: Tamla TS-277
Listasijoitukset
  Top Black Albums: 7.  Billboard 200: 69.
Marvin Gayen ja Tammi Terrellin muut julkaisut
|   | United 1967 | You’re All I Need 1968 |
Marvin Gayen muut julkaisut
| Take Two 1966 | United 1967 | Greatest Hits, Vol. 2 1967 |
Tammi Terrellin muut julkaisut
|   | United 1967 | You’re All I Need 1968 |
Singlet albumilta United
 ”Ain’t No Mountain High Enough” Julkaistu: 20. huhtikuuta 1967  ”Your Precious Love” Julkaistu: 22. elokuuta 1967  ”If I Could Build My Whole World Around You / If This World Were Mine” Julkaistu: 14. marraskuuta 1967
United on soulmuusikoiden Marvin Gayen ja Tammi Terrellin studioalbumi, joka julkaistiin 29. elokuuta 1967 Motown Records -levy-yhtiön tytäryhtiöllä Tamla Records. Harvey Fuqua ja Johnny Bristol tuottivat kaikki albumin kappaleet, paitsi kappaleen ”You Got What It Takes”, jonka tuotti Motownin toimitusjohtaja Berry Gordy ja ”Oh How I’d Miss You”, jonka tuotti Hal Davis.
United-albumilta neljä kappaletta ylsi Billboard Hot 100 -musiikkilistalle, mukaan lukien top 10 -singlet ”Your Precious Love” ja ”If I Could Build My Whole World Around You”, top 20 -single ”Ain’t No Mountain High Enough” ja  ”If This World Were Mine”. United sijoittui Billboard 200 -albumilistan 69. sijalle ja R&B-albumilistan 7. sijalle. Albumi oli ensimmäinen Gayen ja Terrellin kolmesta yhteisalbumista.
Kappaleet

Ain’t No Mountain High Enough (Nickolas Ashford, Valerie Simpson) – 2.32
You Got What It Takes (Berry Gordy, Gwen Gordy, Tyran Carlo) – 2.59
If I Could Build My Whole World Around You (Harvey Fuqua, Johnny Bristol, Vernon Bullock) – 2.26
Somethin’ Stupid (C. Carson Parks) – 2.46
Your Precious Love (Ashford, Simpson) – 3.07
Hold Me Oh My Darling (Harvey Fuqua) – 2.50
Two Can Have a Party (Johnny Bristol, Fuqua, Thomas Kemp) – 2.19
Little Ole Boy, Little Ole Girl (Fuqua, Etta James, Brook Benton) – 2.46
If This World Were Mine (Marvin Gaye) – 2.46
Sad Wedding (Bristol, Jackey Beavers) – 3.27
Give a Little Love (Bristol, Fuqua, Clyde Wilson) – 3.01
Oh How I’d Miss You (Hal Davis, Frank Wilson, Vance Wilson) – 2.37
Henkilöstö

Marvin Gaye, Tammi Terrell – laulu
Marvin Gaye, Tammi Terrell, Harvey Fuqua, Johnny Bristol, The Originals, The Andantes, The Spinners – taustalaulu
Harvey Fuqua, Johnny Bristol, Hal Davis, Berry Gordy – tuotanto
The Funk Brothers – instrumentaatio
Arvostelut

AllMusic:
Uula Eronen

Uula Kalervo Eronen (s. 27. syyskuuta 1937 Helsinki) on suomalainen toimittaja ja kirjailija.
Eronen kävi Töölön yksityislyseota ja suoritti loppututkinnon Tampereen yliopistossa. Hän oli 30 vuoden ajan Helsingin Sanomien palveluksessa kunnallistoimittajana, kolumnistina ja pääkirjoitustoimittajana.
Teoksia

Kolme serenadia Almalle rakastetulleni, novelli yhteiskokoelmassa Ryhmä 65. Tammi 1965
Kenraalivalssi. Karisto 1969
Ryssä puussa. Eurooppalainen kustannustalo Oy 1992
Kuolleet eivät valita. Kustannus Oy Taifuuni 2001
Aaverakastaja. Trittum 2006
Enkelit eivät käytä pikkuhousuja. Edico 2006
Neitsytperho. Edico 2007
Boheemimatka – Kirjailija Kiannon kaipuu. Myllylahti 2010
Lukemisia Suomen lapsille Trittum 2012
Kylmäveristä, Trittum 2014
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448

| Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 |
| --- | --- |

Nimi:  Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448
Tekijä:  Severin Falkman
Valmistumisvuosi:  1886
Korkeus:  118,5 cm
Leveys:  177 cm
Nykyinen omistaja:  Kansallisgalleria
Sijainti:  Presidentinlinna
Paikkakunta:  Helsinki
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 (ruots. Karl Knutson Bonde avtågar från Viborgs slott 1448 till kungavalet i Stockholm) on Suomessa asuneen ruotsalaissyntyisen taidemaalarin Severin Falkmanin vuonna 1886 valmistunut historiamaalaus. Se on Falkmanin tunnetuin työ.
Maalaus esittää pääosaa Suomesta hallinneen Kaarle Knuutinpoika Bonden värikästä saattuetta lähdössä Viipurin linnasta vuonna 1448. Kaarle Knuutinpoika on itse keskellä valkoisella hevosella ratsastava vaaleatukkainen ja haarniskoitu mies. Maalauksen aihe perustuu tositapahtumiin, sillä Kaarle Knuutinpojan saattueessa on kerrottu olleen mukana 800 miestä. Hänet myös valittiin Ruotsin kuninkaaksi. Maalauksen asettelusta ilmenee Falkmanin erikoistuminen historiallisten näyttämökuvaelmien suunnitteluun.
Falkman työskenteli maalauksen parissa useita vuosia ja teki huolellisen taustatutkimuksen. Ensimmäiset luonnokset aiheesta ovat jo 1870-luvun lopulta, mutta maalaus valmistui vasta vuonna 1886. Helsingissä asunut Falkman oli 1880-luvulla innostunut karelianismista ja perehtynyt sen jälkeen Itä-Suomeen.
Maalaus ostettiin jo valmistumisvuonnaan Ateneumin taidemuseon kokoelmiin. Se on nykyään sijoitettu Presidentinlinnan keltaiseen saliin.
Urho Walkama

Urho Olavi Walkama, sukunimi alun perin Valkama (25. helmikuuta 1916 Helsinki – 11. heinäkuuta 1974) oli suomalainen laulaja ja näyttelijä. Vuonna 1929 Urho Walkama ja näyttelijä ja laulaja Aarne Salonen olivat solisteina Dallapé-orkesterin Berliiniin tekemällä levytysmatkalla, jolloin yhtye äänitti 50 Kansanorkesterin nimellä julkaistua kappaletta. Vuonna 1937 hän oli näyttelijänä Kalle Kaarnan ohjaamassa elokuvassa Tukkijoella. Urho Walkaman veli oli muusikko ja säveltäjä Kaarlo Valkama.
Elokuvarooleja

Tukkijoella 1937, Pölhö-Kustaa
Aiheesta muualla

Aarne Salonen ja Urho Walkama levyttivät Kansanorkesterin säestäminä lokakuussa 1929 Berliinissä Artiphonin studiossa Columbus-levymerkille Urho Walkaman veljen Kaarlo Valkaman sovittaman foxtrotin Kongo-Paris-Suomi (Youtube-video)
Urho Walkaman levytyksiä Äänitearkistossa (Web Archive-linkki)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Urho Walkama
Käännös suomeksi
Uuden-Seelannin jääkiekkomaajoukkue

| Uusi-Seelanti |
| --- | --- |
Liitto:  Uuden-Seelannin jääkiekkoliitto
Valmentaja:   Anatoli Khorozov
Eniten otteluita:  Andrew Hay (69)
Eniten maaleja:  Andrew Cox (29)
Eniten pisteitä:  Brett Speirs (49)
IIHF-ranking:  41. (27.5.2024)
Ensimmäinen ottelu
  Etelä-Korea 35–2 Uusi-Seelanti  (Perth, Australia; 13. maaliskuuta 1987) 
Suurin voitto
  Uusi-Seelanti 19–0 Hongkong  (Perth, Australia; 15. maaliskuuta 1987) 
Suurin tappio
  Australia 58–0 Uusi-Seelanti  (Perth, Australia; 14. maaliskuuta 1987) 
Uuden-Seelannin jääkiekkomaajoukkue edustaa Uutta-Seelantia kansainvälisissä jääkiekko-otteluissa. Maa littyi Kansainvälisen jääkiekkoliiton IIHF:n jäseneksi vuonna 1977.
Vuonna 1987 Uusi-Seelanti hävisi Australialle jääkiekon maailmanmestaruuskilpailujen historian suurimmalla maalierolla luvuin 58–0.
Joukkue pelaa maailmanmestaruuskilpailuissa 2. divisioonassa ja oli jääkiekon maailmanrankingin 42. sijalla alkuvuonna 2022. Sijoitus on joukkueen kaikkien aikojen huonoin. Vuonna 2021 maassa oli seitsemän jäähallia ja hieman yli tuhat rekisteröitynyttä miesjääkiekkoilijaa.
Sijoitukset maailmanmestaruuskilpailuissa

| --- | --- |
 1987 - D-sarja; 3.  1989 - D-sarja; 5.  1995 - C2-sarja; 10.  1996 - D-sarja; 2.  1997 - karsiutui  1998 - D-sarja; 6.  1999 - D-sarja; 6.  2000 - D-sarja; 6.  2001 - 2. div, A-lohko; 5.  2002 - 2. div., karsinnat; 3.  2003 - 3. divisioona; 1.  2004 - 2. div., B-lohko; 5.  2005 - 2. div., A-lohko; 5.  2006 - 2. div., B-lohko; 6.  2007 - 3. divisioona; 1.  2008 - 2. div., B-lohko; 6.  2009 - 3. divisioona; 1.  2010 - 2. div., B-lohko; 4.  2011 - 2. div., A-lohko; 2.  2012 - 2. div., A-lohko; 6.  2013 - 2. div., B-lohko; 2.  2014 – 2. div., B-lohko; 3.  2015 – 2. div., B-lohko; 2.  2016 – 2. div., B-lohko; 4. :  2017 – 2. div., B-lohko; 2.  2018 – 2. div., B-lohko; 2.  2019 – 2. div., B-lohko; 3.  2020 – 2. divisioonan B-lohko maailmanmestaruuskilpailut peruttiin koronaviruspandemian vuoksi.  2021 – 2. divisioonan B-lohko maailmanmestaruuskilpailut peruttiin koronaviruspandemian vuoksi.  2022 – 2. div., B-lohko; 6. Joukkue vetäytyi kisoista koronaviruspandemian vuoksi.  2023 – 2. div., B-lohko
Maailmanranking vuodesta 2003

2003 – 40.
2004 – 40.
2005 – 38.
2006 – 38
2007 – 39.
2008 – 39.
2009 – 39.
2010 – 40.
2011 – 38.
2012 – 37.
2013 – 35.
2014 – 37.
2015 – 37.
2016 – 38.
2017 – 38.
2018, helmikuu – 39.
2018, toukokuu – 39.
2019 – 40.
2020 – 39.
2021 – 39.
2022, helmikuu – 42.
Vasili Kapnist

| Vasili Vasiljevitš Kapnist> Василий Васильевич Капнист |
| --- | --- |
 Vasili Vasiljevitš Kapnist
Henkilötiedot
Koko nimi:  Vasili Vasiljevitš Kapnist
Syntynyt: 1757 Pultavan kuvernementti, Venäjän keisarikunta
Kuollut: 1823 (65–66 vuotta)
Kansalaisuus:  -
Ammatti:  runoilija
Kirjailija
Tuotannon kieli: ranska, venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Vasili Vasiljevitš Kapnist (ven. Васи́лий Васи́льевич Капни́ст; ukr. Васи́ль Васи́льович Капні́ст, Vasyl Vasyljovytš Kapnist; 1757 Pultavan kuvernementti, Venäjän keisarikunta – 1823) oli ukrainalainen runoilija. Hän oli Kreikan Zákynthosin saarelta polveutuvaa, sittemmin Capnissin nimellä Italiaan ja 1700-luvun alkupuolella Venäjälle siirtynyttä aatelissukua. Kapnist sai sotilaskoulutuksen ja toimi koko uransa ajan virkamiehenä. Ystävyys kulttuuripersoonien N. A. Lvovin ja Gavrila Deržavinin kanssa kehitti Kapnistin venäjänkielistä runoutta.
Kuten Venäjällä silloin oli tapana, myös Kapnist kirjoitti ensin ranskaksi. Hänen varsinainen alansa oli satiiri. Kuvaava hänen ukrainalaiselle mielialalleen on 1783 kirjoitettu Oodi orjuudelle, jota ei kuitenkaan silloin voinut julkaista. Siinä hän muistelee Ukrainan entistä vapautta ja valittaa sitä orjuutta, johon maa Katariina II:n aikana joutui.
Kapnistin ensimmäinen runokokoelma ilmestyi 1796. Suurta suosiota nautti pitkään Kapnistin satiirinäytelmä Panettelu, jossa ruoskitaan lahjusten ottoa ja panettelua. Tämä Gogolin Reviisorin edelläkävijä oli Katariinan ja myös Aleksanteri I:n aikana kielletty. Useat siinä käytetyistä lauseista muuttuivat sananparsiksi. Kiinnostava oli Kapnistin yritys kääntää kreikkalaisia ja roomalaisia runoilijoita venäläisellä kansanlaulun runomitalla. Hänen kootut teoksensa ilmestyivät 1849.
Aiheesta muualla

Kuvia tai muita tiedostoja aiheesta Vasili Kapnist Wikimedia Commonsissa
United Airlinesin lento 629

| United Airlinesin lento 629 |
| --- | --- |
 United Airlinesin DC-6 Stapletonin lentokentällä
Yhteenveto
Päivämäärä:  1. marraskuuta 1955
Onnettomuustyyppi:  Pommi-isku
Tapahtumapaikka:  Longmont, Colorado
Lähtöpaikka:  LaGuardian lentoasema, New York
Määränpää:  Seattle-Tacoman kansainvälinen lentoasema, Seattle
Kuolleita:  44 
Eloonjääneitä:  0
Lentokone
Konetyyppi:  Douglas DC-6B
Lentoyhtiö:  United Airlines
Matkustajia:  39
Miehistöä:  5
United Airlinesin lento 629 oli reittilento 1. marraskuuta 1955 LaGuardian lentoasemalta New Yorkista Chicago Midwayn kansainvälisen lentoaseman, Denverissä sijaitsevan Stapletonin kansainvälisen lentoaseman ja Portlandin kansainvälisen lentoaseman kautta Seattle-Tacoman kansainväliselle lentoasemalle. Koneessa räjähti pommi lähellä Longmontia Coloradossa, ja kaikki koneessa olleet 44 ihmistä kuolivat räjähdyksessä ja sitä seuranneessa koneen putoamisessa. Lentokone tuhoutui täysin.
Pommin takana oli John "Jack" Gilbert Graham, 23, jonka äiti oli koneessa. Tarkoituksena oli saada vakuutusrahat äidin henkivakuutuksesta.